Държавен вестник, бр. 3, 2024 г., стр. 17

БРОЙ  3	
Д Ъ Р Ж А В Е Н  В Е С Т Н И К 	
СТР.  17  
• Лаборатории за изпитване, включително 
медицински лаборатории;
• Лаборатории за калибриране;
• Организатори на изпитвания за пригод­
ност (РТ провайдъри);
• Органи за контрол;
• Органи за сертификация на продукти, 
включително за биологично производство 
и биологични продукти;
• Органи за валидация и верификация;
• Органи за сертификация на системи за 
управление;
• Органи за сертификация на лица;
• Проверяващи по околна среда (EMAS).
Обхватът на дейността на ИА БСА се 
актуализира по реда на Процедура за нови 
дейности BAS QR 17 след одобрение от Съвета 
по акредитация.
ИА БСА е пълноправен член на ЕА и 
има многостранно споразумение за взаимно 
признаване на схемите по акредитация за 
следните области:
• Калибриране;
• Изпитване, включително медицински 
лаборатории;
• Органи за контрол;
• Сертификация на продукти, включително 
за биологично производство и биологични 
продукти;
• Сертификация на лица;
• Сертификация на системи за управление;
• Органи за валидация и верификация.
ИА БСА е пълноправен член на ILAC със 
статут по многостранното споразумение за 
взаимно признаване на схемите по акредита­
ция – ILAC MRA, за следните области:
• Калибриране;
• Изпитване;
• Медицински лаборатории;
• Органи за контрол.
ИА БСА е пълноправен член на IAF със 
статут по многостранното споразумение за 
взаимно признаване на схемите по акредита­
ция – IAF MLA, за следните области:
• Сертификация на лица;
• Сертификация на системи за управление 
(ISO 9001, ISO 14001, ISO 45001, ISO 22000, 
ISO 27001);
• Сертификация на продукти;
• Органи за валидация и верификация.
ИА БСА в качеството си на Национален 
орган по акредитация, който е отговорен за 
акредитацията на проверяващи по околна 
среда (ПОС) и за надзора върху дейностите, 
извършени от ПОС в съответствие с Регла­
мент (ЕО) № 1221/2009, участва в заседания 
на Форум на органите по акредитация и 
лицензиращите органи (FALB) и е обект на 
партньорска оценка по отношение на акре­
дитацията на проверяващи по околна среда.
3. ИЗИСКВАНИЯ ЗА АКРЕДИТАЦИЯ
В този документ изисквания за акредитация 
означава съвкупност от критерии за акреди­
тация (т. 3.1), интерпретации и ръководства 
(т. 3.2) и правила за акредитация (т. 3.3).
Кандидатите за акредитация и акреди­
тираните ООС трябва да удовлетворяват 
изискванията за акредитация. Неспазването 
на изискванията за акредитация може да 
доведе до ограничаване обхвата на акреди­
тацията, временно ограничаване обхвата на 
акредитацията, спиране, отнемане или отказ 
от акредитация.
3.1. Критерии за акредитация
Критериите за акредитация, въз основа на 
които ИА БСА осъществява дейността си, са 
определени в хармонизирани стандарти, данни 
за които са публикувани в „Официален вест­
ник“ на Европейския съюз, съгласно чл. 11 
от Регламент (ЕО) № 765/2008, в схеми за 
акредитация, определени с нормативен акт, 
и в секторни схеми за акредитация.
Критериите за акредитация по видове 
органи за оценяване на съответствието са 
посочени в таблица в приложение 3 към на­
стоящата процедура.
3.2. Интерпретации и ръководства
ООС трябва да разполагат с всички при­
ложими към критериите по т. 3.1 документи, 
да ги познават и да ги спазват.
Към тези документи се отнасят и ръковод­
ства и други интерпретационни документи на 
EA, IAF, ILAC и други оторизирани органи, 
както и интерпретационни документи.
Приложимите при акредитация на ПОС 
документи се предоставят при поискване от 
деловодството на ИА БСА.
Ръководствата на ЕА, ILAC и IAF могат 
да се намерят на английски език в съответ­
ните интернет страници, посочени по-долу на 
английски език, или от ИА БСА.
EA – www.european-accreditation.org;
• ILAC – www.ilac.org;
• IAF – www.iaf.nu.
Списъци на всички приложими за процеса 
на акредитация ръководства/външни докумен­
ти по видове области на акредитация като 
приложения към BAS QR 2 (описани в прило­
жение 3 към настоящата процедура), както и 
утвърдените решения на ТКА, се публикуват 
в интернет страницата на ИА БСА.
3.3. Правила за акредитация
В допълнение към критериите за акреди­
тация и интерпретации и ръководства, които 
трябва да бъдат приложени от ООС, изисква­
нията за акредитация включват и документи 
(правила) от системата за управление на 
ИА БСА, публично достъпни в интернет 
страницата на агенцията http://www.nab-bas.bg/ 
и посочени в т. 1 от процедурата:
a) Процедура за акредитация BAS QR 2;